Sekolah Kebangsaan Seremban 2B

Sekolah Kebangsaan Seremban 2B  (Singkatan: SK Seremban 2B; SKS2B) merupakan sebuah Sekolah Kluster Kecemerlangan yang terletak di Persiaran S2/A4, Seremban 2. Sekolah ini berfungsi sebagai institusi pendidikan bagi kanak-kanak di kawasan sekitar, menyediakan pendidikan rendah mengikut kurikulum kebangsaan Malaysia.

Sejarah 
Pembinaan Sekolah Kebangsaan Seremban 2B bermula secara rasmi pada 18 Oktober 2001. Projek ini dilaksanakan oleh pihak pemaju menggunakan konsep Design and Build (Reka dan Bina). Bangunan sekolah telah disiapkan sepenuhnya pada 17 Januari 2003, manakala serahan rasmi kepada Jabatan Pendidikan Negeri Sembilan (JPNS) dilakukan lebih awal pada 9 Januari 2003.

Pada awal operasinya, sekolah ini meliputi kawasan seluas tujuh ekar (2.833 hektar). Enrolmen murid dan tenaga pengajar telah meningkat secara konsisten seiring dengan pembangunan taman perumahan di sekitarnya seperti Green Street Homes, Central Park, dan S2 Heights. 

Satu pencapaian penting dalam sejarah institusi ini ialah pengiktirafannya sebagai Sekolah Kluster Kecemerlangan (SKK) oleh Kementerian Pendidikan Malaysia pada Mei 2013. Status ini memberikan sekolah autonomi tertentu dalam memacu kecemerlangan dalam bidang kebitaraan yang dipilih.

Kebitaraan 

Sebagai Sekolah Kluster Kecemerlangan, SKS2B telah menetapkan dua bidang kebitaraan utama:
 Bahasa Melayu (Akademik): Fokus kepada pemerkasaan bahasa kebangsaan dan literasi tinggi. Sekolah ini dilengkapi dengan Bilik Kebitaraan Bahasa Melayu khas untuk aktiviti linguistik.

 Skuasy (Kokurikulum): SKS2B beraspirasi menjadi pusat kecemerlangan sukan skuasy di peringkat daerah dan negeri. Sekolah ini mempunyai kemudahan gelanggang skuasy sendiri dan Bilik Kebitaraan Skuasy bagi menyokong latihan atlet muda.

Korporat
SKS2B memastikan pendidikan berkualiti dalam membangun potensi pelajar dengan menyokong visi dan misi Kementerian Pendidikan Malaysia (KPM)Misi dan Visi KPM, https://www.moe.gov.my/visi-dan-misi(accessed March 15, 2025). berikut:

 Moto, Visi, dan Misi 

 Moto: "Berusaha Ke Arah Kecemerlangan".
 Visi: Melestarikan sistem pendidikan yang berkualiti untuk membangun potensi individu bagi memenuhi aspirasi negara.
 Misi: Pendidikan berkualiti, insan terdidik, negara sejahtera.

Lagu SekolahLagu Sekolah SK SEREMBAN 2B (Versi Suku Kata Berwarna), https://www.youtube.com/watch?v=_X1MaUuYeWw (accessed March 15, 2025).


Sekolah Kebangsaan Seremban 2B  
Tempat kami menuntut ilmu  
Dengan sejuta harapan  
Untuk menggapai impian  

Wahai guru ku, keluarga tercinta  
Disini bermula perjuangan  
Berani menyahut cabaran mendatang  
Menjunjung prestasi sekolah terbilang  

Sekolah Kebangsaan Seremban 2B  
Amalan disiplin budaya kami  
Murid cemerlang, Guru Gemilang  
Megah berdiri di persada jaya  

Kepada guru yang kami hormati  
Jasamu dikenang, Budimu disanjung  
2B berusaha, 2B Berjaya  

Berusaha menuju kecemerlangan  
Berusaha menuju kecemerlangan

Pautan lagu

Kemudahan

+ Kemudahan di Sekolah Kebangsaan Seremban 2B Bilik Darjah Pentadbiran Pejabat Bilik Guru Bilik Khas Bengkel RBT Bilik Jawi Bilik Seni Bilik Muzik Bilik BBM Bilik BOSS Bilik Kesihatan Bilik Kaunseling Bilik Mesyuarat Bilik Setiausaha Peperiksaan Bilik Pemulihan Khas Sukan Stor Sukan Kemudahan Sukan Pra-Sekolah Dataran Dewan Tertutup Surau Pusat Sumber Sekolah Pusat Akses Makmal Komputer Kantin   

Alamat Sekolah

Sekolah Kebangsaan Seremban 2B
Persiaran S2/A4, Jalan Seremban 2 
70300, Seremban
Negeri Sembilan, Malaysia
Telefon: 06-6012294
Fax: 06-6012290
Emel: NBA4047@moe.edu.my / sksduabest@yahoo.com.my

 Media Sosial 
Facebook SKS2B
Instagram SKS2B

 Rujukan 
Seremban 2B
Seremban 2B
Seremban 2B